CELEX: 62008TO0144
Language: lv
Date: 2008-09-09 00:00:00
Title: Vispārējās tiesas (ceturtā palāta) rīkojums, 2008. gada 9. septembris.#Luigi Marcuccio pret Eiropas Komisija.#Lieta T-144/08.

PIRMĀS INSTANCES TIESAS RĪKOJUMS (ceturtā palāta)
      2008. gada 9. septembrī
      Lieta T‑144/08
      Luigi Marcuccio
      pret
      Eiropas Kopienu Komisiju
      Civildienests – Sociālais nodrošinājums – Lūguma par noteiktu prasītāja medicīnisko izdevumu atlīdzināšanu pilnā apmērā noraidīšana
      Priekšmets Prasība tostarp, pirmkārt, atcelt lēmumu, ar kuru prasītājam ir atteikts atlīdzināt noteiktus viņa medicīniskos izdevumus
         pilnā apmērā, un, otrkārt, prasība piespriest Komisijai samaksāt prasītājam EUR 89,56 kā papildu viņa medicīniskos izdevumu
         atmaksu vai kā zaudējumu atlīdzību
      
      Nolēmums Prasību noraidīt kā nepieņemamu. Katrs lietas dalībnieks sedz savus tiesāšanās izdevumus pats.
      
      Kopsavilkums
      Ierēdņi – Sociālais nodrošinājums – Veselības apdrošināšana – Izdevumi, kas radušies saistībā ar slimību – Smaga slimība –
            Atlīdzināšana pilnā apmērā – Nosacījumi
      (Civildienesta noteikumu 72. panta 1. punkts; Noteikumu par apdrošināšanu pret slimību riskiem 11. panta 2. punkts un I pielikuma
            IV punkts)
      Medicīnisko izdevumu atlīdzināšana pilnā apmērā atbilstoši Civildienesta noteikumu 72. panta 1. punktam nozīmē, ka attiecīgā
         slimība tiek uzskatīta par tādu, kas ir skaidri minēta šajā tiesību normā, vai arī iecēlējinstitūcija atzīst, ka minētā slimība
         ir tikpat smaga kā tiesību normā minētās slimības. Šajā nolūkā šķiet acīmredzami, ka ieinteresētai personai ir jānorāda slimība,
         par kuru ir runa, un jāiesniedz pamatojoši dokumenti. Šajā ziņā, pirmkārt, atbilstoši Noteikumu par apdrošināšanu pret Eiropas
         Kopienas ierēdņu slimību riskiem 11. panta 2. punktam izdevumu atlīdzināšanas pieteikumiem ir jāpievieno pamatojošo dokumentu
         oriģināli un, otrkārt, atbilstoši šo noteikumu I pielikuma IV punktam pieteikumam slimību atzīt par tādu, kuras smaguma pakāpe
         ir salīdzināma ar vienu no četrām Civildienesta noteikumu 72. panta 1. punktā minētajām slimībām, ir jāpievieno ieinteresētās
         personas ārstējošā ārsta atzinums.
      
      Tiktāl, ciktāl pieteikumā nav neviena jauna pamatojoša fakta par medicīnisko izdevumu atlīdzināšanu pilnā apmērā attiecīgajam
         ierēdnim, administrācijas klusēšana, kas iestājusies pēc šī pieteikuma, nekādi nemaina viņa juridisko situāciju, kura izriet
         no netieša lēmuma noraidīt iepriekšējo pieteikumu, ar kuru viņš jau bija iesniedzis šo lūgumu administrācijai, un līdz ar
         to tā nav nelabvēlīgs akts Civildienesta noteikumu 90. un 91. panta izpratnē.
      
      (skat. 30., 32. un 34. punktu)